L E G E

cu privire la punerea în aplicare a articolului 16 

din Legea nr.514-XIII din 6 iulie 1995 

privind organizarea judecătorească 



Parlamentul adoptă prezenta lege organică. 


Art.1. – În temeiul articolului 16 din Legea nr.514-XIII din 6 iulie 1995 privind organizarea judecătorească, preşedinţii şi vicepreşedinţii judecătoriilor, tribunalelor şi ai Curţii de Apel numiţi în funcţie pînă la intrarea în vigoare a Legii nr.486-XV din 28 septembrie 2001 rămîn în funcţie pînă la expirarea termenului de 4 ani, care începe la data numirii lor în funcţie. 


Art.2. – Consiliul Superior al Magistraturii va selecta candidaturile pentru funcţiile de preşedinţi şi vicepreşedinţi ai instanţelor judecătoreşti a căror perioadă de aflare în funcţie la data intrării în vigoare a Legii nr.486-XV din 28 septembrie 2001 a depăşit 4 ani şi, în termen de o lună, le va înainta Preşedintelui Republicii Moldova spre numire în funcţie.

